
A V I Z

asupra Propunerii legislative privind instituirea asistentului responsabil 
de relaţia cu cetăţenii vârstnici
În conformitate cu prevederile art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă privind instituirea asistentului responsabil de relaţia cu cetăţenii vârstnici, trimisă cu adresa  nr. Pl-x 232 din 28 aprilie 2014, înregistrată sub nr.4c-11/515 din 29 aprilie 2014.
Senatul, în calitate de primă Cameră sesizată, a respins propunerea legislativă în şedinţa din 23 aprilie 2013.

Potrivit dispoziţiilor art.75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, cu modificări şi completări, Camera Deputaţilor este Cameră decizională. 

În temeiul prevederilor art. 61 din Regulamentul Camerei Deputaţilor, republicat, cu modificări şi completări, Comisia a dezbătut propunerea legislativă menţionată mai sus, în şedinţa din 27 mai 2014.
Membrii Comisiei au examinat iniţiativa legislativă supusă avizării, expunerea de motive, avizul favorabil al Consiliului Legislativ nr.1538 din 20 decembrie 2013, punctul de vedere negativ transmis de Guvern cu adresa nr. 121 din 24 ianuarie 2014 şi adresa Consiliului Economic şi Social nr. 3497 din 21 noiembrie 2013 în care precizează că nu a putut fi avizată Propunerea legislativă întrucât nu au fost îndeplinite condiţiile prevăzute de art. 42 alin. (1) din Regulamentul de organizare şi funcţionare al Consiliului Economic şi Social referitoare la prezenţa a minimum 5 membri pentru ca şedinţa să fie statutară. În cadrul comisiei de specialitate, membrii prezenţi la şedinţă au exprimat punctul de vedere în sensul avizării nefavorabile.
În urma dezbaterilor, cu unanimitate de voturi, s-a hotărât avizarea favorabilă a propunerii legislative.
Iniţiativa legislativă  face parte din categoria legilor ordinare.
                 VICEPREŞEDINTE,                                  SECRETAR,

     Nicolae - Ciprian NICA                  Theodor-Cătălin NICOLESCU

Consilier 

Roxana David
